4 รุ่นพี่-มอบตัว ปัดเตะต่อยซ้อมโหด (คลิป)
อธิการบดียืนยัน รุ่นน้องออกแค่6 ให้ติดชื่อศิษย์เก่า ห้ามเข้าสถาบันฯ,4 รุ่นพี่ปี 3 สถาบันดังย่านสามเสน ,โร่มอบตัว,คดีรับน้องโหดจนรุ่นน้องทนไม่ไหวลาออกแทบยกชั้น สารภาพจัดกิจกรรมรับน้องจริง แต่ไม่ได้ทำร้ายอย่างที่ถูกกล่าวหา ด้านตำรวจแจ้งข้อหาเบื้องต้น ร่วมกันทำร้ายร่างกายก่อนปล่อยตัวชั่วคราว ส่วนกรณีข่าวรุ่นน้องทนไม่ไหวลาออกไปถึง 18 คนนั้น ผกก.สน.สามเสนชี้ พบมีเพียง 6 คน แต่ยังไม่ยืนยันสาเหตุ เช่นเดียวกับอธิการบดี มทร.เผยจะสอบถามเด็กที่ลาออกทั้งหมดว่ามาจากเหตุใด ยันไม่เข้าข้างคนผิด พร้อมเยียวยาจิตใจนักศึกษา ไม่อยากให้ลาออกเพราะสาเหตุจากการรับน้อง,กรณีนายพิสาร (สงวนนามสกุล) อายุ 49 ปี นำตัวลูกชายคือนายเดช (นามสมมติ) อายุ 19 ปี นักศึกษาชั้นปีที่ 1 คณะครุศาสตร์อุตสาหกรรม สาขาวิศวกรรมอุตสาหการ เข้าแจ้งความพนักงานสอบสวน สน.สามเสน ให้ดำเนินคดีนักศึกษารุ่นพี่ 4-5 คน ที่รุมทำร้ายร่างกายนายเดช ในกิจกรรมรับน้องที่บ้านของรุ่นพี่ที่เช่าไว้ 2 แห่ง นานกว่า 2 เดือน มีเพื่อนนักศึกษาชั้นปี 1 ของนายเดช 24 คน เข้าร่วมกิจกรรมเข้าระบบนี้ 1 ภาคการศึกษา ถูกรุ่นพี่รุมเตะต่อย ชกท้อง ไฟลน หากท่องกฎระเบียบที่ตั้งไว้ไม่ได้ สุดท้ายมีนักศึกษาปี 1 คณะดังกล่าวลาออก 18 คน เพราะทนการรับน้องโหดไม่ไหว โดยนายเดชได้ถอดเสื้อให้เห็นร่องรอยบอบช้ำ แผลพุพองที่อยู่ตามลำตัว ทั้งไหล่ แขน และหน้าท้อง ตามที่เสนอข่าวไปนั้น,ความคืบหน้าเกี่ยวกับเรื่องนี้ เมื่อเวลา 10.30 น.วันที่ 26 ส.ค. ที่ สน.สามเสน นายบาส นายอัฟ นายเจม และนายโน้ต (นามสมมติ) อายุระหว่าง 21-22 ปี 4 นักศึกษาชั้นปี 3 คณะครุศาสตร์อุตสาหกรรม ที่ถูกกล่าวหารุมทำร้ายนายเดช นักศึกษารุ่นน้องปี 1 สถาบันเดียวกัน เข้ามอบตัวกับ ร.ต.อ.วรพจน์ ตาลแก้ว รอง สว.สอบสวน สน.สามเสน โดยมี พ.ต.อ.นครินทร์ สุคนธวิท รอง ผบก.น.1 พ.ต.อ.รัชพล ชนะศรีขจร รอง ผบก.น.1 พ.ต.อ.สรพงษ์ นาคะโยคี ผกก.สน.สามเสน โดยมีคณะผู้บริหารมหาวิทยาลัยเทคโนโลยีราชมงคลพระนคร (มทร.) ประกอบด้วย ผศ.ดร.ว่าที่ ร.ต.พรชัย เตชะธนเศรษฐ์ รองคณบดีฝ่ายกิจการนักศึกษา คณะครุศาสตร์อุตสาหกรรม ผศ.ดร.สุชาดา เกตุดี คณบดีคณะครุศาสตร์อุตสาหกรรม และ ผศ.ลักขณา จาตกานนท์ รองอธิการบดีฝ่ายกิจการนักศึกษาและศิษย์เก่า ร่วมสอบข้อเท็จจริงทั้งหมด,พ.ต.อ.รัชพล ชนะศรีขจร รอง ผบก.น.1 กล่าวหลังสอบปากคำว่า จากการสอบสวนทั้ง 4 ราย รับว่าจัดกิจกรรมรับน้องจริง แต่ไม่ได้ใช้ความรุนแรงทำร้ายเตะต่อยตามคำกล่าวอ้างผู้เสียหาย บ้านที่ผู้เสียหายอ้างว่าถูกพาไปทำร้ายร่างกาย เป็นบ้านของ 1 ในรุ่นพี่ ไม่ได้เช่าไว้ก่อเหตุโดยเฉพาะ ส่วนหลักฐานที่ปรากฏตามลำตัวเป็นรอยฟกช้ำ ได้ส่งตัวผู้เสียหายให้แพทย์ตรวจร่างกายว่าเกิดจากสาเหตุใด เบื้องต้นแจ้งข้อกล่าวหาทั้ง 4 คน ร่วมกันทำร้ายร่างกายเป็นเหตุให้ผู้อื่นได้รับบาดเจ็บ ตามประมวลกฎหมายอาญามาตรา 295 มีโทษจำคุก 2 ปี ปรับไม่เกิน 4,000 บาท กรณีนี้เป็นการแจ้งข้อกล่าวหา ไม่มีการควบคุมตัวเนื่องจากไม่ใช่ความผิดซึ่งหน้า อีกทั้งผู้ต้องหามาพบพนักงานสอบสวนเอง หากสอบปากคำเสร็จสิ้นจะปล่อยตัวชั่วคราว หากมีประเด็นใดสงสัยเพิ่มเติมจะเรียกเข้ามาให้ปากคำอีกครั้ง,ด้าน พ.ต.อ.สรพงษ์ นาคะโยคี ผกก.สน.สามเสน กล่าวด้วยว่า จากการสอบถามทราบว่า กิจกรรมรับน้องดังกล่าว อาจารย์หรือมหาวิทยาลัยไม่มีส่วนรู้เห็น เป็นกิจกรรมที่รุ่นพี่จัดขึ้นเอง จัดมาเป็นรุ่นต่อรุ่นติดต่อกันนานกว่า 10 ปี ส่วนประเด็นที่ผู้เสียหายกล่าวอ้างว่ามีรุ่นน้องที่ถูกทำร้ายจนเป็นเหตุให้ลาออก 18-19 คนนั้น จากการพูดคุยกับผู้ที่เกี่ยวข้อง พบว่ามีเพียง 6 คนที่ลาออก แต่ยังไม่ยืนยันสาเหตุที่ลาออกเป็นเพราะถูกรุ่นพี่รับน้องรุนแรงหรือไม่ เพราะบางคนได้ที่เรียนใหม่จึงลาออก ส่วนประเด็นอื่นๆอยู่ระหว่างตรวจสอบ,ขณะที่นางสุภัทรา โกไศยกานนท์ อธิการบดี มหาวิทยาลัยเทคโนโลยีราชมงคลพระนคร เผยว่า ได้เรียกประชุมอาจารย์ผู้สอนในคณะอุตสาหการสอบถามเรื่องที่เกิดขึ้นมีข้อสรุปว่า ในส่วนของนักศึกษาปี 1 ที่ถูกกระทำ มหาวิทยาลัยจะดูแลและเยียวยาปัญหา โดยจะติดต่อผู้ปกครองเพื่อเข้าเยี่ยมนักศึกษา และดูแลด้านจิตใจ ขณะที่อาจารย์ของคณะอุตสาหการจะดูแลนักศึกษาให้มากขึ้น อยากให้เด็กกลับมาเรียน โดยเปิดทางเลือกให้ว่าจะเรียนคณะเดิมหรือย้ายไปเรียนคณะวิศวกรรมศาสตร์ ซึ่งเรียนคล้ายกันก็ได้ขึ้นกับความต้องการของเด็ก,ส่วนที่มีข่าวว่าเด็กลาออกไปก่อนหน้านี้กว่า 20 คน จากเหตุการณ์นี้ นางสุภัทรากล่าวว่า จากการตรวจสอบ มีนักศึกษาไม่มาเรียน 6 คน บางคนสอบติดสถาบันอื่น แต่มหาวิทยาลัยจะสอบถามทั้ง 6 คนอีกครั้งให้ชัดเจนว่า ลาออกด้วยสาเหตุการรับน้องหรือไม่ ในส่วนของรุ่นพี่ที่เกี่ยวข้อง ได้ตั้งคณะกรรมการสอบสวนข้อเท็จจริงให้ได้ข้อสรุปภายใน 7 วัน ถ้าทำผิดจริงจะลงโทษทางวินัยอย่างเด็ดขาด เช่น พักการเรียน ไปจนถึงไล่ออก และขอให้นักศึกษาปี 1 คนอื่นๆ หากถูกกระทำ ให้ไปแจ้งความเพิ่มเติมที่ สน.สามเสน ส่วนศิษย์เก่าก็ให้เจ้าหน้าที่ตำรวจดำเนินการ ทางกฎหมาย มหาวิทยาลัยจะขอรายชื่อศิษย์เก่าเพื่อจะได้ติดประกาศให้ทุกคนทราบ ไม่ให้เข้าเขตมหาวิทยาลัยและไม่ให้คนอื่นไปยุ่งเกี่ยว,ในวันที่ 28 ส.ค.นี้ จะเรียกประชุมผู้บริหารทุกคณะและทุกวิทยาเขต เพื่อกำชับให้อาจารย์ เจ้าหน้าที่ ดูแลนักศึกษาให้มากขึ้น มหาวิทยาลัยจะไม่เข้าข้างคนทำผิดอย่างแน่นอน สำหรับนักศึกษาปี 1 ที่ถูกกระทำ เราไม่อยากให้ลาออกเพราะสาเหตุของการรับน้อง แต่ถ้าเด็กออกเพราะสอบติดสถาบันอื่น คงต้องแล้วแต่เด็กว่าจะเลือกเรียนที่ไหน นางสุภัทรากล่าว
4 รุ่นพี่ปี 3 สถาบันดังย่านสามเสน โร่มอบตัวคดีรับน้องโหดจนรุ่นน้องทนไม่ไหวลาออกแทบยกชั้น สารภาพจัดกิจกรรมรับน้องจริง แต่ไม่ได้ทำร้ายอย่างที่ถูกกล่าวหา 
รุ่นพี่มอบตัว,รับน้องโหด,ทำร้ายร่างกาย,นักศึกษารับน้อง,ความคืบหน้า,รัชพล ชนะศรีขจร,ข่าวหน้า1,ข่าวทั่วไป